90 मीटर का रिकॉर्ड करेंगे हासिल; टारगेट अचीव करने के लिए दिन-रात तैयारी कर रहे
देश के सर्वश्रेष्ठ एथलीट गोल्डन ब्यॉय नीरज चोपड़ा ने इस बार देश वासियों से बड़ा वायदा किया है। दरअसल, उनके चाहने वाले लाखों-करोड़ों लोगों का उनसे एक सवाल हमेशा रहता है कि आखिर वे 90 मीटर भाला फेंकने का रिकॉर्ड कब हासिल करेंगे।
देश के सर्वश्रेष्ठ एथलीट गोल्डन बॉय नीरज चोपड़ा ने इस बार देश वासियों से बड़ा वादा किया है। दरअसल, उनके चाहने वाले लाखों-करोड़ों लोगों का उनसे एक सवाल हमेशा रहता है कि आखिर वे 90 मीटर भाला फेंकने का रिकॉर्ड कब हासिल करेंगे।
इस सवाल पर नीरज ने जबाब देते हुए कहा कि वे इस बार इस सवाल को बंद कर देंगे। यानी वे इस टारगेट को अचीव कर लेंगे। उन्होंने कहा कि इस गोल के लिए उनकी दिन-रात कड़ी मेहनत चल रही है। विश्व के उच्चतम एथलीट, कोच की निगरानी और दिशा-निर्देश में वे कड़ा अभ्यास कर रहे हैं। फिलहाल उनका फोकस सिर्फ और सिर्फ 90 मीटर व इससे अधिक का है।
इंग्लैंड में चल रही प्रैक्टिस
नीरज चोपड़ा की एथलेटिक प्रतिभा ने हाल ही में प्रतिष्ठित माइकल जॉनसन को भी हैरत में डाल दिया। अब नीरज चोपड़ा ने नए साल में खुद के लिए 90 मीटर तक भाला फेंकने का लक्ष्य रखा है। टोक्यो में ऐतिहासिक स्वर्ण के बाद, 24 वर्षीय ओलंपिक चैम्पियन जेवलिन थ्रोअर ने डायमंड लीग फाइनल स्वर्ण पदक जीतकर इतिहास रचा।
इसके बाद विश्व चैम्पियनशिप में रजत पदक जीता। हालांकि, उनके शानदार प्रदर्शन के बावजूद, नीरज चोपड़ा से जादुई आंकड़ा 90 मीटर अभी भी दूर है। फिलहाल नीरज चोपड़ा इंग्लैंड में जेवलिन थ्रोअर की प्रैक्टिस कर रहे हैं।
डायमंड लीग में 89.94 मीटर किया था थ्रो
नीरज चोपड़ा ने एक निजी कार्यक्रम के दौरान वीडियो कॉन्फ्रेंस पर जुड़े और बातचीत में कहा, इस नए साल में मुझे उम्मीद है कि मैं इस सवाल का जवाब ढूंढ लूंगा। मैं यह प्रश्न इस बार हमेशा के लिए बंद कर दूंगा। उन्होंने प्रतिष्ठित डायमंड लीग के स्टॉकहोम लेग में दूसरे स्थान पर रहते हुए 89.94 मीटर थ्रो किया था।
नीरज चोपड़ा ने कहा, मैं 90 मीटर थ्रो कर सकता था अगर मैं अपना पैर कुछ सेंटीमीटर आगे कर देता, लेकिन एक एथलीट के लिए एक जादुई निशान है। जब भी आप किसी शीर्ष एथलीट के बारे में बात करते हैं तो हम सभी कहते हैं कि उसने 90 मीटर थ्रो किया।
नीरज पहले भी कर चुके स्पष्ट, यह तब होगा, जब इसे करना होगा
नीरज ने पहले भी अपने अनेकों इंटरव्यू में कहा, मैं उम्मीदों के दबाव के बारे में परेशान नहीं हूं। यह तब होगा, जब इसे करना होगा। यह पिछले साल या कुछ साल पहले हो सकता था, लेकिन शायद भगवान ने इसके लिए एक सही समय और स्थान तय कर रखा है। मैं मुख्य रूप से कंधे की ताकत अभ्यास कर रहा हूं। मैं लगभग 1.8-2 किलो की भारी गेंदें भी फेंक रहा हूं।